Diari Oficial de la Generalitat Valenciana


Sumari del DOGV 8147, del 11-10-2017 (2017/8435)

RESOLUCIÓ de 3 de maig de 2017, de la Direcció General d'Indústria i Energia, per la qual es modifica la Resolució de 9 de desembre de 2013, de la Direcció General d'Energia, que atorga autorització administrativa prèvia i de construcció a Iberdrola Distribución Eléctrica, SA Unipersonal, per a la modificació dels sistemes de 20 kV (eliminació de posicions) i 11,3 kV (increment de posicions) i del transformador de potència T-3 (ampliació de potència del secundari d'11,3 kV), en la subestació elèctrica denominada ST Parc Central, i es procedeix a la correcció d'errors materials detectats en la resolució esmentada. Expedient número ATASCT/2012/91/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8147

Data del DOGV
:   11-10-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/8435


Data del document
:   03-05-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 3 de maig de 2017, de la Direcció General d'Indústria i Energia, per la qual es modifica la Resolució de 9 de desembre de 2013, de la Direcció General d'Energia, que atorga autorització administrativa prèvia i de construcció a Iberdrola Distribución Eléctrica, SA Unipersonal, per a la modificació dels sistemes de 20 kV (eliminació de posicions) i 11,3 kV (increment de posicions) i del transformador de potència T-3 (ampliació de potència del secundari d'11,3 kV), en la subestació elèctrica denominada ST Parc Central, i es procedeix a la correcció d'errors materials detectats en la resolució esmentada. Expedient número ATASCT/2012/91/46. [2017/8435]  
Antecedents de fet  
  
Amb data 31 de juliol de 2015, Iberdrola Distribución Eléctrica, SA Unipersonal, a través d'un representant degudament acreditat, va presentar davant del Servei Territorial d'Indústria i Energia de València, un imprés normalitzat on sol·licita:  
- autorització administrativa prèvia per a la modificació de les instal·lacions de distribució d'energia elèctrica de la subestació transformadora de 220/20/11,3 kV, denominada ST Parc Central, al terme municipal de València. i  
- autorització administrativa de construcció de la dita modificació (anteriorment denominada aprovació del projecte tècnic).  
Juntament amb l'escrit de presentació d'aquestes peticions, s'adjuntava la documentació següent:  
- projecte tècnic per a l'execució de les instal·lacions esmentades, firmat per una tècnica titulada competent, acompanyat de declaració responsable d'aquest, de data 9 de juliol de 2015. i  
- còpia en format digital del projecte tècnic, per a l'obtenció del condicionat tècnic de l'Ajuntament de València.  
Amb data 19 de desembre de 2016, la sol·licitant va presentar un escrit de modificació d'abast del projecte tècnic de data 9 de juliol de 2015, quant al sistema de refrigeració del transformador de potència T-3, passant del sistema de refrigeració tipus OFAF a tipus ODAF; aquest canvi no afecta el nivell de potència de 50 MVA sol·licitat.  
  
El procediment administratiu corresponent a aquestes sol·licituds ha sigut tramitat mantenint la referència de l'expedient inicial ATASCT/2012/91/46, incoat a aquest efecte pel Servei Territorial d'Indústria i Energia de València.  
Les instal·lacions de distribució d'energia elèctrica per a la qual se sol·licita autorització de modificació s'executaran al terme municipal de València, concretament en l'interior de la subestació transformadora existent ST Parc Central, en la part d'aquesta de titularitat d'Iberdrola Distribución Eléctrica, SA Unipersonal, en tractar-se d'una subestació compartida amb Red Eléctrica de España, SAU.  
Consten com a antecedents els actes administratius següents:  
Resolució de 7 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa per a les instal·lacions elèctriques de distribució de la nova subestació transformadora de 220/20 kV, denominada ST Parc Central, ubicada a la ciutat de València, s'aprova el projecte tècnic d'execució i es declara, en concret, la seua utilitat pública. Expedient número ATASCT/2010/190/46.  
Resolució de 9 de desembre de 2014 (registre d'eixida), del Servei Territorial d'Energia de València, que atorga l'autorització d'explotació per a la instal·lació del sistema de 20 kV i serveis auxiliars (transformadors de servei), inclosos en la mencionada Resolució de 7 de juny de 2011.  
Resolució de 23 de desembre de 2015, del Servei Territorial d'Indústria i Energia de València, que atorga l'autorització d'explotació per a la instal·lació del transformador de potència T-1, amb la corresponent reactància trifàsica limitadora i resistència monofàsica, inclosos en la dita Resolució de 7 de juny de 2011.  
Resolució de 9 de desembre de 2013, de la Direcció General d'Energia, per la qual s'atorga l'autorització administrativa per a la modificació, per ampliació de la capacitat de transformació, del parc de 20 kV i de l'addició d'una nova tensió a 11,3 kV, de les instal·lacions elèctriques de distribució de la subestació transformadora 220/20/11,3 kV, denominada ST Parc Central, ubicada al terme municipal de València, província de València, i s'aprova el projecte tècnic d'execució de la modificació (expedient número ATASCT/2012/91/46), acte administratiu que és objecte de correcció de determinats errors materials detectats i de modificació per la present resolució.  
  
Resolució de 28 de desembre de 2015, del Servei Territorial d'Indústria i Energia de València, que atorga autorització d'explotació de part de les instal·lacions dels sistemes de 20 kV i 11,3 kV, i del transformador de potència T-2, inclosos en la Resolució de 9 de desembre de 2013 ja esmentada.  
Consta, en aquesta autorització d'explotació, la instal·lació en el transformador de potència T-2 d'una reactància trifàsica limitadora de 1.000 A - 10 s, en sèrie, amb una resistència monofàsica de posada a terra de 500 A, que substitueix l'autoritzada en la Resolució de 9 de desembre de 2013, i queda igualment limitada la intensitat que es pot transmetre a la xarxa de terres al valor de 500 A.  
Consta en l'expedient l'escrit de la sol·licitant, de data de registre d'entrada 19 de desembre de 2016, en la qual se certifica que el sistema de refrigeració del transformador de potència T-2 que figura en la dita autorització d'explotació és de tipus OFAF i disposa, al seu torn, de borns terminals de tipus aeri en el costat de mitjana tensió.  
En data d'aquesta, Iberdrola Distribución Eléctrica, SA Unipersonal, està inscrita en el Registre Administratiu de Distribuïdors amb el número de registre R1-001 (Registre accessible en el lloc web del Ministeri d'Energia, Turisme i Agenda Digital), inscripció per a la qual cal acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre.  
  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en el Diari Oficial de la Generalitat Valenciana del 9 de maig de 2016 (DOGV núm. 7777).  
D'acord amb el procediment reglamentàriament establit, per tal que en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte de la instal·lació, se'n va remetre separata a les següents administracions, organismes i empreses de servei públic o d'interés general, els béns o drets de les quals al seu càrrec puguen ser-hi afectats, amb el resultat que, en síntesi, es detalla:  
  
Ajuntament de València. Mitjançant la Resolució de 29 de juliol de 2016, del tinent d'alcalde, per delegació de l'Alcaldia, es va traslladar al Servei Territorial d'Indústria i Energia de València els informes emesos a aquest efecte per les distintes unitats administratives del dit ajuntament, en els quals s'arreplega el condicionat tècnic i urbanístic que la dita corporació fa al projecte presentat.  
Amb caràcter general, aquests informes assenyalen, en síntesi, o bé que les indicades unitats administratives no és procedent que informen per no afectar la instal·lació els seus respectius serveis, o que es tracta d'una modificació que només afecta els equips i instal·lacions interiors, sense afectar la grandària de l'edifici subterrani que les conté, per la qual cosa no altera els anteriors informes, que continuen aplicant-se a aquesta ampliació i, per tant, hauran de ser tinguts en compte pel promotor.  
Traslladada la resposta de l'Ajuntament de València al peticionari, aquest, per mitjà d'un escrit de 28 de febrer de 2017, manifesta respecte a les mesures preventives i serveis de neteja programats per a previndre i corregir la brutícia en la zona, que les obres objecte d'aquest projecte es realitzen en l'interior de la subestació existent, per la qual cosa no es produeix cap afectació als béns de domini públic municipal, per la qual cosa no és procedent les observacions que l'informe municipal fa sobre això.  
La modificació plantejada en el projecte tècnic presentat de la ST Parc Central consisteix, en síntesi, en l'eliminació de diverses posicions en el sistema de 20 kV, l'ampliació de diverses posicions en el sistema d'11,3 kV i l'ampliació de la capacitat de transformació del transformador de potència T-3 en el seu secundari d'11,3 kV, passant de 26,3 MVA a 50 MVA.  
L'abast d'aquesta modificació no està dins dels supòsits que puguen generar efectes adversos significatius sobre el medi ambient, d'acord amb l'apartat 1.c de l'article 7, de la Llei 21/2013, d'avaluació ambiental, per la qual cosa no es requereix la tramitació de cap dels instruments ambientals previstos en l'article 7 de la mencionada llei.  
  
Consta en l'expedient una còpia de la Resolució complementària, de data 27 d'abril de 2012, formulada per la Direcció General d'Avaluació Ambiental i Territorial, de la Conselleria d'Infraestructures, Territori i Medi Ambient, en la qual es resol no sotmetre a avaluació d'impacte ambiental el projecte d'ampliació de la subestació 220/20/11,3 kV ST Parc Central, les instal·lacions de la qual són ara objecte de modificació, i resulten aplicables les mesures preventives i correctores proposades originàriament per a la ST 220/20 kV Parc Central en el seu estudi d'impacte ambiental i els condicionants establits en la declaració d'impacte ambiental (exp. 22/9065-EUG), de data 27 d'abril de 2011.  
  
Quant a la necessitat d'aquesta instal·lació, com a requisit previ a justificar pel sol·licitant i avaluar per l'òrgan competent per a la seua autorització, cal indicar que aquesta ja va ser valorada en l'atorgament de l'autorització administrativa prèvia amb la Resolució de 9 de desembre de 2013, de la llavors Direcció General d'Energia, en la qual es reconeixia que la saturació existent en el sistema d'alimentació a l'àrea metropolitana i el creixement de la demanda de la zona requerien el desenvolupament i l'ampliació de la present subestació de suport a la distribució.  
Ha de considerar-se que la instal·lació de distribució sol·licitada no genera incidències negatives en el sistema, ja que es tracta una modificació duta a terme en el parc d'interior de la part de distribució de la ST Parc Central. Aquesta subestació permet un suport a la xarxa de distribució, i compleix una funció en el sistema de tipus connexió, per facilitar l'enllaç amb la xarxa de transport dels consumidors.  
Consta en l'expedient l'informe favorable del Servei Territorial d'Indústria i Energia de València, òrgan encarregat de la instrucció de modificació de l'expedient ATASCT/2012/91/46, així com proposta de resolució de la Subdirecció General d'Energia i Mines adscrita a aquest centre directiu.  
  
Fonaments de dret  
La instrucció i resolució d'aquest procediment administratiu correspon a la Generalitat, en estar la instal·lació elèctrica objecte del procediment radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l??Administració General de l??Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb els incisos a) i c) de la disposició transitòria tercera de la Llei 39/2015, d'1 d'octubre, del procediment administratiu comú de les administracions públiques, als procediments iniciats abans de l'entrada en vigor de la llei no els seran aplicables, i es regiran per la normativa anterior, mentre que els actes dictats després de la seua entrada en vigor, quant al règim de recursos, es regiran per les disposicions d'aquella.  
De conformitat amb allò que disposa l'article 105.2 de la Llei 30/199, de 26 de novembre, de règim jurídic de les administracions públiques i del procediment administratiu comú, les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes.  
D'acord amb l'article 38.2 de la Llei 24/2013, de 26 de desembre, la instal·lació elèctrica objecte de sol·licitud constitueix part de la xarxa de distribució elèctrica.  
D'acord amb el que disposen l'article 53 de la Llei 24/2013, de 26 de desembre, del sector elèctric, els articles 37 i 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten. Tot això, sense perjudici del que preveu aquest últim en relació amb l'exempció d'acreditació d'aquestes capacitats que, potestativament, puga atorgar l'Administració per als que exercisquen l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (d'acord amb la nova terminologia introduïda per la Llei 24/2013 esmentada).  
En virtut de la disposició transitòria segona del Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió, i les seues instruccions tècniques complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat pel Reial decret 3275/1982, de 12 de novembre, i disposicions que el despleguen i modifiquen, i s'haguera presentat davant de l'administració pública competent abans de la data de compliment obligatori indicada en la disposició transitòria primera del mencionat reial decret, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
La Instrucció tècnica complementària ITC MIE·RAT 04, «Tensions nominals», del Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, aprovada per l'Ordre de 6 de juliol de 1984, del Ministeri d'Indústria i Energia, en el seu apartat 2 «tensions nominals no normalitzades», admet la utilització d'aquestes dins dels sistemes existents.  
D'acord amb l'article 7 de la Llei 21/2013, de 9 de desembre, d'avaluació ambiental, la instal·lació objecte del present procediment no requerirà la tramitació dels instruments ambientals establits en el dit article.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i de construcció s'aplicarà el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.a.4) de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, i les seues instruccions tècniques complementàries ITC-MIE-RAT 01 a 20.  
  
Tenint en compte això anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Procedir a la rectificació dels errors materials advertits en la Resolució de 9 de desembre de 2013, de la Direcció General d'Energia, per la qual s'atorga autorització administrativa per a la modificació, per ampliació de la capacitat de transformació, del parc de 20 kV i de l'addició d'una nova tensió a 11,3 kV, de les instal·lacions elèctriques de distribució de la subestació transformadora 220/20/11,3 kV, denominada ST Parc Central, ubicada al terme municipal de València, província de València, i s'aprova el projecte tècnic d'execució de la modificació. (Expedient número ATASCT/2012/91/46), com segueix:  
  
En el punt primer de la part resolutiva:  
- En la descripció del sistema de distribució en 11,3 kV (mòdul 3):  
  
On diu:  
Dues (2) posicions de partició de barres amb cable, composta per un interruptor automàtic, un seccionador de dues posicions (obert i tancat), tres transformadors d'intensitat, i nou terminals endollables.  
  
Ha de dir:  
Dues (2) posicions d'unió amb cable, composta per dos seccionadors de dues posicions (obert i tancat), testimonis de presència de tensió, i nou terminals endollables.  
- En la descripció del transformador de potència, denominat T-3:  
On diu:  
Refrigeració: ONAF.  
Ha de dir:  
Refrigeració: OFAF.  
  
Segon  
Modificar la Resolució de 9 de desembre de 2013, de la Direcció General d'Energia, per la qual s'atorga autorització administrativa per a la modificació, per ampliació de la capacitat de transformació, del parc de 20 kV i de l'addició d'una nova tensió a 11,3 kV, de les instal·lacions elèctriques de distribució de la subestació transformadora 220/20/11,3 kV, denominada ST Parc Central, ubicada al terme municipal de València, província de València, i s'aprova el projecte tècnic d'execució de la modificació (expedient número ATASCT/2012/91/46), i atorgar l'autorització administrativa prèvia amb l'abast següent:  
  
Eliminació en el mòdul 2 del sistema de 20 kV de cinc (5) posicions de línia, una (1) posició de bateria de condensadors, així com de les dues (2) posicions de partició de barres amb cable.  
Eliminació en el mòdul 3 del sistema d'11,3 kV de dues (2) posicions d'unió.  
Ampliació en el mòdul 3 del sistema d'11,3 kV en cinc (5) posicions de línia.  
Modificació del sistema de refrigeració del transformador de potència T-3, que passa de tipus OFAF a ser de tipus ODAF, i augmenta amb això la potència del transformador T-3, en la tensió secundària d'11,3 kV, de manera que siga de 50 MVA, i queda una potència de 50 MVA tant per a la presa de 20 kV com per a la d'11,3 kV.  
Modificació de la reactància trifàsica de posada a terra del transformador T-3, que passa a ser una reactància trifàsica de 1.000 A - 10 s, en sèrie, amb una resistència monofàsica de 500 A - 15 s, i queda igualment limitada la intensitat que es pot transmetre a la xarxa de terres a 500 A.  
Modificació dels terminals de mitjana tensió del transformadors T-3 que passa de borns tipus endollable plug-in construcció a borns tipus aeri.  
En conseqüència, la instal·lació autoritzada resultant en la part afectada per la present modificació quedarà amb la composició final següent:  
Mòdul 2 del sistema elèctric de 20 kV amb instal·lació blindada d'interior, amb envolupant metàl·lica i aïllament per a 24 kV, en SF6, amb una configuració de doble barra (DB), format per onze (11) posicions, amb el repartiment següent:  
Cinc (5) posicions de línia equipades amb interruptor.  
Una (1) posició de mesura.  
Una (1) posició de transformador de potència equipada amb interruptor per al transformador de potència T-2.  
Una (1) posició de serveis auxiliars equipada amb interruptor fusible per al transformador de servei TSA-2.  
Una (1) posició d'enllaç de barres, equipada amb interruptor.  
Dues (2) posicions d'unió de barres amb cable.  
Es reserva espai per a cinc posicions futures de línia, dues posicions futures de partició i una posició futura de bateria de condensadors, sense que cap d'aquests equips s'autoritzen a instal·lar.  
Mòdul 3 del sistema elèctric d'11,3 kV, amb instal·lació blindada d'interior, amb envolupant metàl·lica i aïllament per a 24 kV, en SF6, amb una configuració de doble barra (DB), format per tretze (13) posicions, amb el repartiment següent:  
Nou (9) posicions de línia equipades amb interruptor.  
Una (1) posició de mesura.  
Una (1) posició de transformador de potència equipada amb interruptor per al transformador de potència T-3.  
Una (1) posició d'enllaç de barres, equipada amb interruptor.  
Una (1) posició de bateria de condensador equipada amb interruptor.  
  
Es reserva espai per a una posició futura de línia i dues posicions futures d'unió, sense que cap d'aquests equips s'autoritzen a instal·lar.  
  
Un (1) transformador de potència en instal·lació d'interior, denominat T-3, de 50/50/50 MVA i relació 220/20/11,3 kV, en bany d'oli amb refrigeració forçada dirigida (ODAF), proveït de canviador de preses en càrrega en el costat d'alta tensió i grup de connexió YNd11, amb borns terminals de tipus endollable en el costat d'alta tensió i de tipus aeri en el costat de mitjana tensió. Disposarà de la seua corresponent reactància trifàsica (TZ-3) de posada a terra de 1.000 A i 10 s, en sèrie, amb una resistència (R-3) monofàsica limitadora de corrent de curtcircuit de posada a terra del neutre de 500 A durant 15 s, i quedaran en la mateixa situació definida en la Resolució de 9 de desembre de 2013 aquells elements, parts de la instal·lació i característiques que expressament no han sigut afectats per la present resolució.  
El pressupost total actualitzat, després de les modificacions autoritzades en aquesta resolució, del projecte d'ampliació de la ST Parc Central és de tres milions cinc-cents trenta mil cinc-cents quatre euros amb setanta cèntims d'euro (3.530.504, 70 ?).  
De conformitat amb l'últim paràgraf de l'article 53.6 de Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siga necessari obtindre per part d'Iberdrola Distribución Eléctrica, SA Unipersonal, d'acord amb altres disposicions que resulten aplicables, i, en especial, les relatives a l'ordenació del territori i al medi ambient.  
  
El titular de la present autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del sector elèctric, i el seu desplegament reglamentari. En tot cas, Iberdrola Distribución Eléctrica, SA Unipersonal, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'autorització del transformador de potència (T-3) amb tensió d'eixida 11,3 kV i del mòdul 3 a aquesta tensió no normalitzada, d'acord amb la instrucció tècnica complementària ITC MIE·RAT 04 del Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació, només s'admet dins del sistema de distribució existent del titular de la present autorització que haja de ser connectat a la subestació ST Parc Central, sense perjudici de les obligacions que estableix la regulació per als distribuïdors de disposar de tensions normalitzades en allò que fa referència al subministrament als consumidors i a la connexió de generadors.  
El titular d'aquesta autorització continuarà subjecte a les condicions d'ordre mediambiental establides en la declaració d'impacte ambiental de 27 d'abril de 2011, de la Direcció General de Gestió del Medi Natural, de la Conselleria de Medi Ambient, Aigua, Urbanisme i Habitatge, així com a les mesures preventives i correctores proposades originàriament per a la subestació ST Parc Central en el seu estudi d'impacte ambiental i la declaració d'impacte ambiental esmentada, de conformitat amb el que estableix la Resolució complementària de data de 27 d'abril de 2012 (exp. 20/9809-KQA) de la Direcció General d'Avaluació Ambiental i Territorial, i arreplegades al seu torn en l'apartat h del punt segon de la part resolutiva de la Resolució de 7 de juny de 2011, de la llavors Direcció General d'Energia.  
L'incompliment de les condicions i els requisits establits en aquesta autorització o la variació substancial dels pressupostos que han determinat el seu atorgament podran originar-ne la revocació.  
  
Tercer  
Atorgar autorització administrativa de construcció dels elements i/o parts de la instal·lació del projecte tècnic d'execució de data maig de 2015, redactat per tècnica titulada competent i acompanyat de declaració responsable, de data 9 de juliol de 2015, presentat per a la construcció de la modificació de la instal·lació corresponent descrits en el punt segon d'aquesta resolució, i habilitar Iberdrola Distribución Eléctrica, SA Unipersonal, a la construcció de la instal·lació interessada, tot complint els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general la corresponent autorització.  
  
2. La instal·lació a executar complirà el que estableix el Reial decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries ITC-MIE-RAT 01 a 20.  
3. El titular de la present autorització continuarà subjecte a les condicions d'ordre mediambiental establides en la Resolució de la Direcció General de Gestió del Medi Natural de data 27 d'abril de 2011, d'acord amb el que estableix la Resolució complementària de data 27 d'abril de 2012 (expedient 20/4899-RBD), de la Direcció General d'Avaluació Ambiental i Territorial, i arreplegades al seu torn en l'apartat h del punt segon de la part resolutiva de la Resolució de 7 de juny de 2011, de la llavors Direcció General d'Energia.  
4. El termini d'execució de la instal·lació serà de deu (10) mesos des de l'endemà de la notificació. No obstant això, amb anterioritat a la finalització, se'n podrà sol·licitar una ampliació concreta per mitjà de sol·licitud motivada davant d'aquest òrgan directiu, i s'acompanyarà a aquest efecte la documentació justificativa de la demora i del cronograma de treballs previstos per al nou termini sol·licitat. Tot això, amb l'observança del que s'ha establit en la disposició transitòria segona del Reial decret 337/2014, de 9 de maig.  
5. Als efectes previstos en l'article 18.2 del Reial decret legislatiu 1/2008, d'11 de gener, pel qual s'aprova el text refós de la Llei d'avaluació d'impacte ambiental de projectes, Iberdrola Distribución Eléctrica, SA Unipersonal, comunicarà al Servei Territorial d'Indústria i Energia de València el començament de les obres, el qual, al seu torn, ho comunicarà a l'òrgan ambiental en nom d'aquesta direcció general com a òrgan substantiu.  
6. El titular de la present resolució estarà obligat a comunicar per escrit, amb l'adequada diligència, les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia de València.  
7. Així mateix, el titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjudici del que s'ha previst en l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes, en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
9. Finalitzades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València als efectes de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per una persona facultativa competent, que acreditarà que està d'acord amb els reglaments tècnics en la matèria, de conformitat amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, anirà acompanyat de l'oportuna declaració responsable de conformitat amb allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
10. Una vegada atorgada l'autorització d'explotació de la instal·lació interessada en el present procediment, en el termini màxim de deu (10) dies, el Servei Territorial d'Indústria i Energia de València ho comunicarà a aquesta direcció general, i també a l'òrgan ambiental, als efectes de l'article 18.2 del Reial decret legislatiu 1/2008, d'11 de gener, en nom d'aquesta direcció general com a òrgan substantiu.  
11. Aquesta direcció general, amb el tràmit previ de l'oportú procediment, deixarà sense efecte la present autorització en qualsevol moment en què observe l'incompliment o la inobservança de les condicions imposades en aquesta.  
  
Quart  
Ordenar:  
La publicació de la present resolució en el Diari Oficial de la Generalitat Valenciana.  
La notificació de la present resolució a Iberdrola Distribución Eléctrica, SA Unipersonal, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, i les que han emés, o van haver d'emetre, condicionat tècnic al projecte d'execució.  
  
Tot això, de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra aquesta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius i Comerç d'aquesta conselleria en el termini d'un mes, comptat des de l'endemà de la notificació, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 3 de maig de 2017.- El director general d'Indústria i Energia: Diego Maciá Antón.